钦定古今图书集成/明伦汇编/氏族典/第055卷 > 《廖用贤尚友录》 > 鱼俱罗
## 钦定古今图书集成/明伦汇编/氏族典/第055卷 > 《廖用贤尚友录》 > 鱼俱罗

按《隋书鱼俱罗传》：“俱罗，冯翊下邦人也。身长八尺，膂
力绝人，言闻数百步。弱冠为亲卫，累迁大都督。从晋
王广平陈，以功拜开府。每战有功，加上开府高唐县
公，拜叠州总管。母忧去职，还至扶风，会杨素率兵击
突厥，路逢俱罗同行。以功进位柱国，拜丰州总管，转
为安州刺史。岁馀，迁赵郡太守。后因朝集至东都。御”
史劾俱罗以郡将交通内臣，帝大怒，坐除名。未几，越
嶲飞山蛮作乱，诏俱罗白衣领将。大业九年，重征高
丽，以为碣石道军将。及还，江南刘元进作乱，诏俱罗
将兵向会稽诸郡逐捕之。时东都饥馑，糓食踊贵，俱罗遣家仆将船米至东都粜之，益市财货，潜迎诸子。
朝廷恐其有异志，发使案验。俱罗相表异人，目有重
瞳，阴为帝之所忌。于是斩东都市，家口籍没。